NaiveNeuron/SloPal huggingface dataset:
Laššáková, Jana, podpredsedníčka NR SR (2015-01-28):
Pán poslanec Poliačik, nech sa páči.
Grendel, Gábor, podpredseda NR SR (2020-04-29):
S reakciou na faktické poznámky (zaznievanie potlesku) pán poslanec Tomáš.
Číž, Miroslav, podpredseda NR SR (2015-05-12):
Je naozaj toto asi o emotívnej debate, lebo myslím, že tá pravda je úplne jasná. Tragédia je len to, čo, že ľudia, ktorí obhajujú niečo, čo je neobhájiteľné, ešte ten spôsob, akým to robia a neustále provokujú. Kolegyne, kolegovia, renomované finančné inštitúcie, čo má robiť tých 60-tis. nemeckých dôchodcov, ktorí boli v penzijnom fonde a ktorí mali uložené peniaze v Lehman Brothers? Šesťdesiat tisíc. Renomovaná, bola to renomovaná spoločnosť? Dneska v Amerike krachuje šesť bánk denne. Je to dokonca v SME. Nebude to asi ľavicový denník. Ako vyzerá celý ten akciový trh so všetkými zložitosťami, ktorý to ako funguje, kde celé banky vlastne museli sanovať naši ľudia, z penzií dôchodcov, z rozpočtov štátov sme platili 1,6 bil. eur. Jak to tí ľudia môžu prehliadať? Musia to vedieť, natoľko ich inteligenciu nepodceňujem. Ale idú sem a klamú nás do očí a klamú ľudí. Podarilo sa okradnúť ľuďom 180 mld. eur. Samozrejme, že tá miera toho, ak sa užijú a ten mechanizmus tu je, ale reálny odhad je, že hodnota tých akcií je 4,70 %. Aké je to spravovanie vecí, páni poslanci? Aké obrovské riziká, tým vystavujete ľudí za týchto okolností? Šibrinkovať tu nejakým 10-percentným rastom v nejakom fonde, veď to je hlboko nezodpovedné. A sú to verejné peniaze. Verejné peniaze, ktoré vkladá, čo sú oligarchovia? Tí oligarchovia, ktorí sprivatizovali banky, ktorí sprivatizovali všetky naše poisťovne, ktorí sprivatizovali SPP, elektrárne. To už nie sú oligarchovia? (Potlesk.) Ktorí profitujú tie obrovské peniaze. Nečítame ekonomické výsledky dneska, ako to vyzerá v elektrárňach? O aké obrovské peniaze ste, o miliardy ste pripravili Slovensko? A napriek tomu s falošným úsmevom sa sem postavíte a vykrikujete to, čo vykrikujete. Vráťme sa trošičku, prosím vás pekne, aspoň k elementárnej úcte k pravde. (Potlesk.)
Dostál, Ondrej, poslanec NR SR (2020-09-18):
Ďakujem kolegom za reakcie a vyjadrím sa teda k pánovi poslancovi Blcháčovi. Ja som teda tými skúsenosťami, som sa, samozrejme, chcel, že chváliť, kde všade som bol, iba som chcel ilustrovať, že som nezažil, nezažil situáciu, že by automaticky nebolo udeľované slovo hlavnému kontrolórovi, lebo mi to pripadá úplne prirodzené a samozrejmé. Samozrejme, že kontrolór sa má vyjadrovať, vyjadrovať odborne. Myslím si, že to kvalifikačné zadefinovanie strednou školou je úplne dostačujúce. To je už zodpovednosť zastupiteľstva, aby si vybrali človeka, ktorý naozaj dokáže kontrolovať činnosť samosprávy, a teda podotýkam, že aj poslancom zastupiteľstva, aj starostom a primátorom sa možno stať aj bez tej strednej škody, aj dokonca bez základnej školy a v niektorých prípadoch aj bez toho, aby, aby človek sa vedel podpísať, hej. Čiže, a teda na primátorov, tiež na starostov by sme mali mať nejaké kvalifikačné nároky, ale teda nemáme, nemalo by sa to podľa mňa riešiť tým, že napíšeme do zákona, že primátorom desaťtisícového mesta môže byť iba človek s vysokoškolským vzdelaním, ale majú si občania vybrať svojho zástupcu a potom znášajú dôsledky toho, koho si vybrali, samozrejme. To, že či sú tendenčné vystúpenia kontrolóra, no tak to, to je asi veľmi subjektívny názor a niektorí jeho vystúpenia môžu považovať za vysoko odborné a iným sa nemusia páčiť a môžu ich považovať za tendenčné, a teda tvrdiť, že, že by zrovna hlavní kontrolóri vnášali chaos do rokovaní zastupiteľstiev, tak to teda naozaj by ma zaujímalo, o čo sa táto vaša pochybnosť alebo otázka vôbec opiera, alebo teda s týmto... (Prerušenie vystúpenia časomerom.)
Grendel, Gábor, podpredseda NR SR (2021-11-10):
Kolegovia, poprosím vás! Pani poslankyňa Kavecká s faktickou poznámkou.
Kolíková, Mária, poslankyňa NR SR (2024-05-22):
To nie je cynizmus, ja len reagujem na vašu poznámku, ktorú ste dali. (Prerušenie vystúpenia predsedajúcim.)
Blaha, Ľuboš, poslanec NR SR (2021-02-05):
Ďakujem pekne za faktické poznámky. Začal by som tuto hneď pánom Kuriakom. Viete, aj Urválkovi prokurátori hovorili Vladovi Clementisovi, že keď máš čisté svedomie, tak sa nemusíš báť. A odvisol. A viete, prečo odvisol? Pretože to potrebovali. A toto isté robíte dneska vy. Vy ste úplne ako ten Urválek. A tárať tu o čistom svedomí, prepáčte, keď vidíme, že tu máte na čele špeciálnej prokuratúry alebo budete mať človeka, ktorý je spolitizovaný do špiku kostí, nebláznite! Ale dovoľte mi zareagovať na Roberta Fica, ktorý ale krásne upozornil na tú iróniu, že najlepšie alebo najviac vyhovujúci Daniel Lipšic na čele špeciálnej prokuratúry bude pre nás. Pre opozíciu. Čokoľvek spraví špeciálna prokuratúra, odkedy bude zvolený, bude spochybniteľné. Všetko bude spochybniteľné. Pán Lipšic na vypočúvaní hovoril, že on sa vylúči z každého prípadu, ktorý bude ako takýto exponovaný, že kde by mohla byť súvislosť s ním. Však on sa bude musieť vylúčiť zo všetkého, preboha! On bude ten najzbytočnejší úradník na Slovensku. Načo budú daňoví poplatníci platiť Lipšica, ktorý tam robiť nebude nič oficiálne, pretože on nemôže. Advokát Matoviča, advokát Kisku, advokát Penty. Človek, ktorý tu roky púšťal nenávisť a zlobu na Roberta Fica, na Roberta Kaliňáka, na mňa a na všetkých zo SMER-u. Čo ten chce vyšetrovať? Veď ten je spochybniteľný úplne vo všetkom. Ale viete, čo je najhoršie? Že on je spochybniteľný aj v bežných prípadoch, nepolitických. Teraz sa budú púšťať vrahovia a zlodeji a mafiáni na slobodu, lebo budú môcť povedať: „Daniel Lipšic na čele špeciálnej prokuratúry, nebláznite,“ pošlú to do Európy a všetko ich, všetkých pustia von, lebo ste takíto zaslepení tou nenávisťou voči SMER-u. Čiže je to nebezpečné pre celé Slovensko. A chcel by som reagovať aj na pána Žiaka. Neviem, či stihnem. Že ja som chápadlo mafie? Ako úplný Tano Cariddi, áno, píšem knihy, učím na vysokej škole, som úplný Don Corleone. Vy ste sa už museli naozaj zblázniť! Však mám iba iný názor. Nerobte z každého s iným názorom mafiána, preboha! (Prerušenie vystúpenia časomerom.)
M. Hort, podpredseda NR SR: (2008-10-29):
Pán predseda parlamentu na 11.00 hodinu zvoláva poslanecké grémium. Čiže pred tým, ako bude hlasovanie, o 11.00 hodine zasadne poslanecké grémium. Poprosím všetkých, ktorí sú tu a nemajú tu svojich zástupcov z grémia, nech im to láskavo oznámia. O 11.00 hodine je zasadnutie poslaneckého grémia. Nech sa páči, pán poslanec, máte priestor v rozprave.
Glváč, Martin, podpredseda NR SR (2018-06-21):
Ďakujem. Pán poslanec, chcete položiť doplňujúcu otázku? Nie. Ďakujem. Pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslankyne Silvii Shahzad na ministra dopravy a výstavby Árpáda Érseka a znie: Vážený pán minister, koľko sankcií v zmysle platnej stavebnej legislatívy bolo udelených v roku 2017 z dôvodu nesúladu so zásadou bezbariérovosti? Prosím vyčísliť sankcie podľa charakteru finančné aj iné. Nech sa páči.
Gašpar, Tibor, poslanec NR SR (2024-02-08):
Budeme hlasovať o bode 141 druhého pozmeňujúceho návrhu poslanca Galka.
Blaha, Ľuboš, podpredseda NR SR (2024-06-19):
No, situácia je taká, že môžte pokračovať, ale vlastne vám zachránil kožu pán poslanec Ján Richter, lebo teraz je to podľa pravidiel, lebo je zo sociálneho výboru, a tým chcel naznačiť, že vlastne kolegovia z opozície by si toto mali strážiť. Ale je pravda, zrejme sa dohodli, že takto budeme pokračovať, takže nech sa páči, pokračujte.
Kaník, Ľudovít, poslanec NR SR (2013-09-04):
Ja len jednej časti sa dotknem, ktorej som sa vo vystúpení nedotkýnal, a to je ten správny prístup, že keď sa školská dochádzka neplní, alebo sú tam neospravedlnené vymeškané hodiny, tak príde sankcia. Len zasa sa pýtam, prečo zároveň nenapravíme tú absolútnu a podľa mňa až protiústavnú deformáciu, ktorá z príspevku, ktorý som ja zaviedol a ktorým bolo prospechové štipendium na základnej škole určené pre dobrých žiakov, aby sme ich povzbudili v tom, že sú dobrí a že za to sú ocenení, bol pretransformovaný za prvej Ficovej vlády na nezmyselný príspevok za školskú dochádzku? A je jedno, či má ten žiak jednotky alebo päťky, každý ho dostáva v rovnakej výške, v tej maximálnej. Je správne, že keď nebude chodiť do školy, že sa mu teda odoberie. Ale prečo to hneď nenapraviť celé a znova to nevrátiť tam, kde to bolo? Aby sme motivovali aj tých žiakov a oceňovali tých, ktorí sa dobre učia. A zároveň toto opatrenie je účinné, veľmi účinné a veľmi správne, keď sa používa, asi sa týmto zákonom nenavrhuje ho riešiť, treba za nechodenie do školy odobrať rodinné prídavky. Nielen pozastaviť, nielen presunúť na osobitného príjemcu dávku, ale zastaviť. A vtedy to funguje. Aj to už bolo uskutočnené a naozaj to fungovalo. Takže tu znova nabádam, že ako dobrým smerom sa pozeráte, ale niekedy pre lesy nevidíte možno les, takže poďme sa, alebo pre stromy nevidíte, no, to je jedno už, už som sa zamotal, a poďme riešiť racionálne ten problém, ktorý tu pred nami stojí.
P. Paška, predseda NR SR: (2006-09-07):
Ďalšiu otázku položil pán poslanec Gábor Gál: „Vážený pán premiér, čo je dôvodom toho,  že ďalšiu investíciu Samsungu na juhu Slovenska táto vláda nepodporuje?“
J. Halecký, poslanec: (2008-07-02):
Viem, že na začiatku sa to riešenie dostalo až na politickú parlamentnú pôdu, čo považujem dosť za nenáležité, lebo sa mala riešiť vnútri rezortu takáto drobná, dá sa povedať, záležitosť. Myslím si, že vytvorenie komisie, ktorá to mala prešetriť, mala byť vytvorená skôr, predišlo by sa zbytočnému politickému nejakému overovaniu z jednej alebo z druhej strany. Viem, že tým pádom, že to riešenie je s Národným ústavom srdcových a cievnych chorôb, je to riešenie optimálne vzhľadom na to, čo bolo možné, ale podstatné je, ako som spomínal, aby nedochádzalo k tomu, aby detskí pacienti mali menej peňazí cez poisťovne a lekári aby pocítili tiež na svojich platoch. Predpokladám, že v organickej jednotke celého národného ústavu sa to nestane a riešenie sa časom ukáže ako správne.
Pellegrini, Peter, predseda NR SR (2024-02-08):
Prezentujme sa a hlasujme o bode 38 pozmeňujúceho návrhu pána poslanca Matoviča. (Hlasovanie.) Prítomných 146, za 33, proti 76, zdržalo sa 35, nehlasovali 2. Tento bod sme neschválili.
Šeliga, Juraj, podpredseda NR SR (2020-11-05):
Ďakujem. Prezentujme sa, prosím, a hlasujme. (Hlasovanie.) Prítomných 114, za 114, proti nikto, zdržal sa nikto, hlasovali všetci prítomní. Konštatujem, že tento návrh sme schválili. Panie poslankyne a páni poslanci, keďže sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem termín pre tento vládny návrh zákona, tlač 304, dnes po interpeláciách. Je všeobecný súhlas? (Súhlasná reakcia pléna.) Ďakujem. Konštatujem, že sme určili termín prerokovania tohto návrhu zákona. Pristúpime ďalej k hlasovaniu v prvom čítaní o vládnom návrhu ústavného zákona, ktorým sa mení a dopĺňa ústavný zákon č. 493/2011 Z. z. o rozpočtovej zodpovednosti , tlač 265, bod 69 schváleného programu. Poprosím pána Viskupiča, aby opäť hlasovanie uviedol.
Laššáková, Jana, podpredsedníčka NR SR (2013-03-13):
Prosím, prezentujme sa a hlasujeme o treťom a štvrtom bode spoločne. (Hlasovanie.) Prítomných 142 poslancov, za návrh hlasovalo 60 poslancov, proti boli 4, zdržalo sa 78 poslancov. Ani tieto návrhy sme neschválili. Nech sa páči, pán poslanec.
P. Hrušovský, podpredseda NR SR: (2001-09-20):
(Hlasovanie.) Prítomných 137, za návrh 49, proti 70, zdržalo sa 15, nehlasovali 3. Uvedené návrhy sme neschválili.
Bugár, Béla, podpredseda NR SR (2018-03-26):
Na mňa nemáte čo reagovať.
Čepček, Martin, poslanec NR SR (2022-03-22):
Ďakujem pekne. Ďakujem pekne za reakcie. Najprv odpoviem pánovi poslancovi Valášekovi. Ja som to myslel skôr tak, že tam sa mení viacej zákonov a ešte sú aj vystavené akreditácii, že veľmi ťažko sa to skĺbi, aby, aby, hej... Rozumiete? Keď sa menia tri zákony a aplikovať tie tri zákony a ešte k tomu prebieha akreditácia, tak je to také nešťastné riešenie, iba to. A, Marek, áno, z pohľadu študentov vysokých škôl študenti získajú výhody, to nepochybne. Otázka je, že my sa musíme na ten zákon vysokoškolský pozrieť v globále – aj na profesorov, aj na docentov, aj na asistentov, aj na finančnú motiváciu, aj na materiálne zabezpečenie, aj na iné veci, ktoré s tým vysokoškolským zákonom súvisia, takže nielen študenti, ale celé pedagogické spektrum a všetci zamestnanci vysokých škôl by mali byť ocenení, lebo my sa môžme baviť o vysokom školstve, ale jednoducho, tak ako som povedal ten príklad, ak absolvent vysokej školy ostane na vysokej škole učiť a po roku dostane ponuku do zahraničia, len do Českej republiky, kde v podstate nemá štátnicu z jazyka českého, ale napriek tomu dostane ponuku a vyšší plat a benefity, tak my zbytočne sa budeme pozerať, jednoducho tí študenti, absolventi aj docenti aktuálni a profesori nám budú odchádzať. Takže ja si myslím, vysokoškolský zákon ruka v ruke so zvýšením miezd, so zvýšením finančnej motivácie a so zvýšením hlavne kvality vysokého školstva. Ďakujem.
R. Kaliňák, podpredseda vlády SR a minister vnútra SR: (2007-11-29):
Pani predsedajúca, vážené dámy poslankyne, páni poslanci, ja som pred dvomi dňami, myslím, resp., áno, v utorok od 11.00 hodiny do 17.00 hodiny bol k dispozícii Výboru Národnej rady pre obranu a bezpečnosť na otázky a odpovede. Škoda, že ste si nenašli čas, pán poslanec. Pýtate sa, či je dostatočný... Prosím? (Hlasy v sále.) Pán poslanec, ukážte mi ten zákon, ukážte mi to. Kde je v rokovacom poriadku napísané, že výbor nemôže zasadnúť počas pléna? Tak to nalistuj, Peter, nalistuj to, lebo nesedel som tu štyri roky a nebol som predseda výboru štyri roky, kedy sme zasadali počas pléna. Čiže otázka stojí, ale ostatní páni poslanci tam boli, samozrejme, v tom čase plénum nebolo, takže, to ale nebol útok, to bola len otázka, že ma mrzí, že ste tam mohli byť a mohli sme o tom obšírne debatovať, lebo tu mám k dispozícii len 29 minút, čo je, samozrejme, čas krátky. Ale bola tam pani poslankyňa Tkáčová, tiež nie je členka, aj keď dlho čakala na otázku, to je pravda, že až v závere sa dostala ku svojej otázke, ale sa dohodla a my sme tak mimovoľne komunikovali, sedela hneď vedľa mňa a debatovali sme. Takisto bol pán poslanec, takisto bol pán poslanec Gábor Gál. Pýtate sa – 29 minút mám čas. Chcete mi uberať čas na dôslednú odpoveď? (Hlasy v sále.) Veď ma poznáte, ale veď pokoj. Nebuďte, ja chápem, že ste nervózni v momente, keď ste mimo, ale ja sa k tomu vrátim. Ja len z vás, pán poslanec, ja len z vás. Čo sa týka otázky samotnej, či je dostatočným ospravedlnením. Pán poslanec, ja by som sa opýtal, čo by bolo podľa vás dostatočnejšie? Ako by to malo vyzerať? Myslím si, že tak, ako mnohí iní, ani vy ste to zjavne nepochopili. Alebo to skôr pochopiť nechcete a nevidíte rozdiel medzi právnou a ľudskou rovinou celého smutného prípadu. Ako minister vnútra som musel urobiť všetko pre objasnenie postupu polície, čo som aj urobil. Celý incident som dal vyšetriť orgánu na to určenému, nezávislej inšpekcii ministerstva vnútra. Na základe jej záverov som prijal príslušné opatrenia. Toto bola úloha, ktorá mi vyplýva z funkcie. Nie som však len minister vnútra, ale v prvom rade som aj človek. A ja mám právo na osobný názor a ja mám právo na vlastné posúdenie celej situácie z čisto ľudského hľadiska. Keď som sa dozvedel, čo sa stalo, ako človeka ma to, samozrejme, nemohlo nechať chladným. Okamžite som navštívil poľskú ambasádu, hneď na druhý deň ráno a hovoril som s konzulkou, ktorá bola pri tomto prípade aj prítomná. Následne som na ministerstve prijal aj pani Balli Marzecovú. V osobnom rozhovore som sa jej ospravedlnil ako minister vnútra. Bezpochyby ste na tom rozhovore, pán poslanec, neboli a vzhľadom na to, že sa bavíte v tejto chvíli so svojím kolegom, tak vás moja odpoveď asi až tak nezaujíma, ja teda skončím. Skončil som, pani predsedajúca.
Kollár, Jozef, poslanec NR SR (2014-11-25):
...privatizácie.
M. Jureňa, minister pôdohospodárstva SR: (2007-09-11):
Cieľom návrhu je zabezpečiť plynulý prechod majetkových práv a povinností vyplývajúcich z pracovnoprávnych vzťahov a iných vzťahov, ako aj pohľadávok a záväzkov zo zanikajúcej príspevkovej organizácie na štátny podnik. Vzhľadom na nutnosť riešenia predmetnej problematiky obraciam sa na vás so žiadosťou o prerokovanie vládneho návrhu zákona a odporučenie na jeho ďalšie prerokovanie. Ďakujem za pozornosť.
Blanár, Juraj, podpredseda NR SR (2023-06-14):
V súlade s rokovacím poriadku teraz požiadal o slovo v rozprave pán predseda Národnej rady Boris Kollár.
Galbavý, Tomáš, poslanec NR SR (2011-07-12):
Ďakujem za slovo. Pán poslanec Ondruš, vystúpenia pána poslanca Maďariča sú čajovým odvarom proti tomu, čo ste tu predviedli momentálne. No dobre. Zákonník práce z dielne ministra Mihála ste verejnosti predstavili ako nejaký zločinecký manifest, ktorý sa zastáva podnikateľov a robí z nich veľkokapitalistov a na druhej strane obyčajných ľudí, zamestnancov ponižuje, zatvára im ústa, ja neviem, likviduje ich existenciu a tak ďalej. Zvykli sme si na to, že nás, koalíciu a pravicových politikov, verejnosti predstavujete ako tých, ktorí vždy stoja na strane kapitálu a tých bohatých. A preto by som chcel ukázať na krátkom príklade, že vaše vyjadrenia sú v rozpore s reálnymi skutkami. Zastavil by som sa pri tej časti vášho vystúpenia, ktoré ste venovali gastrolístkom. Pán kolega, gastrolístky podľa mňa sú zbytočným medzičlánkom, ktorý nepomáha zamestnancom, ani zamestnávateľom. Ale viete, komu pomáha? Desiatim, dvanástim firmám na Slovensku, ktoré sa nabaľujú a zarábajú stovky miliónov eur. Viete čo, na koho stranu ste sa vy postavili? Na stranu týchto spoločností, čiže na stranu kapitálu. A to je to nekorektné z vašej strany, že naozaj verbálne vyjadrenia sú v príkrom rozpore s reálnymi skutkami.
Lehotský, Tomáš, poslanec NR SR (2020-07-14):
Ďakujem veľmi pekne. Vladimíra, veľmi vítam a oceňujem tvoju aktivitu zorganizovať poslanecký prieskum. Nie je to jednoduché a budeš a budete čeliť útokom; tí, ktorí sa cítia ohrození, sú nervózni očividne. Som veľmi znepokojený teda z mediálnych informácií, ktoré teda prenikajú ohľadne pôsobenia pani Tomanovej, preto budem veľmi pozorne sledovať výsledky tohto prieskumu. Držím palce tebe a všetkým, ktorí sa na tomto prieskume podieľajú. Ďakujem.
Mezenská, Helena, poslankyňa NR SR (2014-10-30):
Musím si vydýchnuť po tejto paľbe výhražných tvrdení a útokov naozaj, čo všetko hrozí poslancovi, ak vyjadrí svoj názor. Táto obhajoba, pán poslanec Jarjabek, je kolektívna, toto obžalovanie je vlastne kolektívne, takže prečo, nechápem prečo by mala postupovať poslankyňa individuálne. Ale ja chcem podčiarknuť inú a zvýrazniť inú vec, ktorú som postrehla v príspevku pani Jurinovej, a to je to, že naozaj ten balíček opatrení, legislatívnych opatrení zameraný akože na zamedzenie úžery je skutočne formálny, nemá požadovaný praktický prínos, nemá účinok, nemá žiaden efekt, potvrdzuje to aj stále viac prepadajúca sa životná úroveň ľudí, ktorí sa stali obeťami úžery a ktorí prepadli, spadli do dlhovej špirály, práve vďaka už tu spomínaným nebankovým subjektom a na to napojeným exekučným úradom. Znova chcem zdôrazniť to, čo som povedala niekoľkokrát a toho svedectvom je aj dnešný deň. Nemožno jedným dychom hovoriť, že chceme, a proklamovať, že chceme zamedziť úžere, a na druhej strane druhým dychom poskytovať verejné prostriedky pre podporu rozvoja zamestnanosti sporných exekučných úradov, ktoré evidentne poškodzujú mnohých našich občanov a privádzajú ich do sociálnej tiesne. Rovnako chcem zdôrazniť, že nie je dôvodný a pádny argument, ktorým často práve minister a vládni ministri argumentovali, že nemožno vlastne postupovať pri udeľovaní prostriedkov z verejných zdrojov antidiskriminačne. Ja sa pýtam, čo bránilo ministrovi a vôbec vláde nastaviť parametre a kritéria poskytovania verejných zdrojov tak, aby mohli prejsť iba subjekty, ktoré... (Prerušenie vystúpenia časomerom).
Ďuriš Nicholsonová, Lucia, podpredsedníčka NR SR (2019-02-07):
Pán poslanec Fecko, nech sa páči.
Laššáková, Jana, podpredsedníčka NR SR (2015-02-10):
Pán poslanec Jurzyca, nech sa páči.
Blanár, Juraj, podpredseda NR SR (2023-05-05):
Ďakujem, pani spravodajkyňa. Otváram všeobecnú rozpravu, do ktorej som neobdržal písomnú prihlášku, preto dávam teraz možnosť prihlásiť sa ústne. Kto má záujem? Pán poslanec Takáč, pán poslanec Karahuta, uzatváram možnosť prihlásiť sa do ústavy (správne ústnej rozpravy, pozn. red.), avšak ešte predtým požiadal o slovo ako prvý pán navrhovateľ, pán poslanec Ján Richter. Po ňom bude vystupovať pán poslanec Takáč. Nech sa páči.
J. Podmanický, poslanec: (2009-06-16):
Ja neviem, kde beriete v sebe tú odvahu používať takéto argumenty a kde beriete to morálne právo kritizovať opatrenia, ktoré majú výstavbu diaľnic urýchliť. Vy ste diaľnice zastavili, štyri roky sa nestavali, stáli nás obrovské finančné prostriedky, zakonzervovanie diaľnic, krach mnohých firiem, ktoré tieto diaľnice stavali, ale vy ste teraz najmúdrejší na svete o tom, ako sa diaľnice stavať majú, ako by ste to robili vy, keby ste boli vo vláde. Keby sme nestratili štyri roky tým, že sa diaľnice nestavali, tak dnes sme už tieto problémy riešiť nemuseli. Hovorili ste vo svojom vystúpení aj o tom, ako táto vláda ohrozuje dôchodky. Pán poslanec, ak tu niekto ohrozil dôchodky, tak to bola práve vaša vláda, keď presunula ročne 35 miliárd korún, keď hovoríme v korunách, do rúk súkromných spoločností. Toto sú, pán poslanec, tie nášľapné míny, ktoré vaša vláda zachovala, alebo zanechala tejto vláde a ktoré sa musia riešiť. Prečo to nepoviete, prečo nepriznáte, že vy ste tento štát minimálne týmito dvoma rozhodnutiami, ktoré som spomenul, vy ste tomuto štátu pripravili obrovské ekonomické problémy.
Šimečka, Michal, podpredseda NR SR (2024-02-16):
Ďakujem veľmi pekne, predpokladám, že to máte aj písomne. Pýtam sa teda, či je všeobecný súhlas. Ešte procedurálny návrh. (Reakcie z pléna.) Tak veď môžme hlasovať, alebo spýtam sa, či je všeobecný súhlas s týmto procedurálnym návrhom, potom sa dostanem k vášmu. (Nesúhlasná reakcia pléna.) Nie je. V tom prípade o tom môžme hlasovať, keď nabudúce bude uznášaniaschopný parlament. A procedurálny návrh má pán poslanec Saloň.
P. Hrušovský, predseda NR SR: (2003-06-19):
(Hlasovanie.) Prítomných je 130 poslancov, za 35, proti 63, zdržalo sa 29, nehlasovali 3. Bod 5 zo spoločnej správy sme neschválili. Teraz budeme hlasovať o bode 3 zo spoločnej správy s odporúčaním gestorského výboru tak, ako je uvedené v spoločnej správe, neschváliť bod 3.
Grendel, Gábor, podpredseda NR SR (2020-05-15):
S reakciou na faktické poznámky pán poslanec Pročko.
Žiga, Peter, podpredseda NR SR (2024-10-29):
Na vaše vystúpenie evidujem dve faktické poznámky. Ako prvý pán poslanec Horecký.
B. Bugár, podpredseda NR SR: (2005-09-21):
Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Jánovi Cuperovi. Nech sa páči. J. Cuper, poslanec: Vážené panie poslankyne, vážení páni poslanci, vážení prítomní, Ústavnoprávny výbor Národnej rady Slovenskej republiky uznesením zo 6. septembra 2005 ma určil za spravodajcu k vládnemu návrhu zákona, ktorým sa mení a dopĺňa zákon č. 244/2002 Z. z. o rozhodcovskom konaní, ktorý ste dostali ako tlač 1273. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona sa predkladá v súlade s uznesením vlády Slovenskej republiky č. 76 z 26. januára 2005 k návrhu opatrení na zefektívnenie zverejňovania údajov v Obchodnom vestníku. Obsahuje z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení návrhu zákona. Doložka zlučiteľnosti spĺňa náležitosti v čl. 3 legislatívnych pravidiel tvorby zákonov. Z prístupovej zmluvy ani z materiálov o určení gestorstva, smerníc nevyplývajú pre Slovenskú republiku žiadne záväzky. Problematika návrhu zákona nie je upravená v práve Európskych spoločenstiev, nie je upravená v práve Európskej únie. Návrh zákona nemá finančný ekonomický, environmentálny vplyv na zamestnanosť ani na podnikateľské prostredie. Teda ako taký je normou, ktorá má pomôcť občanom Slovenskej republiky v orientácii, i keď ja osobne si myslím, že občania Slovenskej republiky, ktorí nedôverujú inštitúciám alebo právnym inštitútom, ktoré sú mimo súdneho konania alebo riadneho súdneho konania, veľmi často asi tento inštitút nebudú využívať. Je dobré, ak sa táto právna norma prijme a bude, pardon, novela tejto právnej normy prijme a tá evidencia, ako aj informovanosť užívateľov alebo potenciálnych užívateľov inštitútu rozhodcovského konania bude môcť byť využitá. Chcel som však ešte povedať pár slov k tomu, či novela zákona, alebo kedy novela zákona je novelou, ktorá bola podaná šesť mesiacov pred tým, alebo novelou, ktorá je podaná po tejto. (Reakcia z pléna.) To nie je k predchádzajúcemu bodu, ja hovorím k tomuto bodu, pán minister. Nepoučujte pána predsedajúceho. Pán predsedajúci má aj vlastný rozum a vlastný názor. Dúfam, že bude súhlasiť so mnou.
Podmanický, Ján, poslanec NR SR (2012-08-10):
Teraz budeme hlasovať o mojich pozmeňujúcich návrhoch. Najskôr, pán predseda, dajte hlasovať o mojom pozmeňujúcom návrhu označenom písmenom B.
Laššáková, Jana, podpredsedníčka NR SR (2012-08-01):
Pokiaľ viem, robia sa už opatrenia na to, aby sa tento problém vyriešil, ako mám informáciu. A ten dym je aj na chodbách. Takže budeme pokračovať v rokovaní alebo chcete o svojom procedurálnom návrhu dať hlasovať? (Reakcia poslanca.) Takže, dobre, prezentujme sa a hlasujme o procedurálnom návrhu pána poslanca Poliačika, aby sme prerušili rokovanie, dokiaľ sa to celé nevyvetrá. (Hlasovanie.) 27 prítomných. Národná rada nie je uznášaniaschopná, takže pokračujeme ďalej v rokovaní. Pán poslanec Mihál, nech sa páči, s faktickou poznámkou.
Petrík, Simona, poslankyňa NR SR (2019-04-03):
Ďakujem veľmi pekne. Pán predsedajúci, kolegyne, kolegovia, ja by som teda rada uviedla svoj návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Zatiaľ len v skratke, viac poviem v rozprave. Cieľom predkladaného návrhu zákona je zavedenie dávky otcovskej popôrodnej starostlivosti (ďalej len „otcovské“) do systému nemocenského poistenia. Účelom otcovského je primárne posilnenie väzby medzi dieťaťom, matkou a otcom v tesnom období po narodení dieťaťa. Otec je po narodení dieťaťa nezastupiteľný pri starostlivosti o staršie deti, počas pobytu manželky v pôrodnici, ale zároveň môže pomôcť matke aj pri vybavovaní administratívy, ktorá je spojená s narodením dieťaťa, čím ju odbremení a ona sa môže zotavovať a tráviť všetok čas s novorodencom. Je dokázané, že otcovská dovolenka vedie aj po jej skončení k väčšej angažovanosti otcov pri starostlivosti o ich deti. Zdieľanie rodičovských povinností tiež zmazáva znevýhodnenie žien na trhu práce. Dnes už síce otcovia nárok na materskú majú, no nemôžu si ju vziať iba počas doby, keď na materskej nie je matka dieťaťa. Otec by takto získal nárok na dva týždne plateného voľna navyše počas šestonedelia a rovnako ako matka by získal nárok na 75 % dennej mzdy zo Sociálnej poisťovne. Otec bude mať podľa predkladaného návrhu zákona nárok na otcovské len vtedy, ak bol v posledných dvoch rokoch pred narodením dieťaťa nemocensky poistený najmenej 270 dní, čiže sa podieľal na fungovaní sociálneho systému. Táto podmienka je teda rovnaká ako pri poskytovaní materského matkám. Toľko na úvod, viac, poprosím, v rozprave, do ktorej sa hlásim ako prvá. Ďakujem.
Blanár, Juraj, podpredseda NR SR (2022-05-03):
Pán poslanec Zahorčák, môžete reagovať na faktické poznámky, nech sa páči.
Hrnčiar, Andrej, podpredseda NR SR (2019-09-10):
Ďakujem, otváram všeobecnú rozpravu. Do rozpravy som dostal dve písomné, poslancov písomne prihlásených, za SNS poslanecký klub a za OĽANO, pán Hrnko, pán Heger. Nech sa páči.
Svrček, Miloš, poslanec NR SR (2021-09-29):
Ďakujem za slovo, pán predsedajúci. Pán poslanec Dostál, zaujala ma taká vaša záverečná veta, že trošku vytýkate pánovi generálnemu prokurátorovi, že sa stretol s ruským generálnym prokurátorom Krasnovom. Ja pokiaľ si pamätám, keď som to ešte čítal, že to bolo stretnutie, ktoré bolo v rámci konferencie generálnych prokurátorov z Rady Európy a Medzinárodnej asociácie generálnych prokurátorov, tak je mi to tak trošku vtipné, že teraz keď stretnem generálneho prokurátora Ruskej federácie na chodbe, tak sa mu budem vyhýbať a budem mať s ním problém, lebo niekto má problém na Slovensku s Ruskou federáciou? Ako je to také trošku smiešne. Veď predpokladám, že dochádza aj k výmene medzinárodných informácií, údajov, faktov ohľadne organizovanej kriminality, nadnárodnej kriminality, extrémizmu, drogovej kriminality, počítačovej kriminality, taktiež výmeny informácií v extradícii a tak ďalej a tak ďalej. Čiže toto trošku ako bolo také, si myslím, že mimo tejto debaty. Myslím si, že by sme nemali skĺzavať do takejto úrovne debaty. Myslím si, že Ruská federácia je plnohodnotný partner pre nás, ako aj člen Európskej únie. A bolo to, opakujem, na konferencii organizovanej Radou Európy. Ďakujem.
Laurenčík, Milan, podpredseda NR SR (2021-10-21):
Ďakujem. Chce sa vyjadriť pán spravodajca? Nech sa páči. Zároveň by ste mohli oznámiť hlasovanie.
P. Hrušovský, podpredseda NR SR: (2002-01-29):
P. Delinga, poslanec: Ďakujem. Moje dva návrhy sú takmer totožné s tými, ktoré predniesol podpredseda pôdohospodárskeho výboru pán Juriš, to znamená, aby sa bod č. 86 preložil ako bod 13. A ďalej aby Národná rada znova hlasovala o zaradení tzv. zelených správ za rok 2000, pretože stav, ktorý je v pôdohospodárstve, najmä za minulý rok v dovozoch, ktoré predstavujú 20 % schodku obchodnej bilancie tohto štátu, a stav, kde vláda chce odložiť negociačné konanie o poľnohospodárstve o pridružení k Európskej únii na október tohto roku, je podľa nás absolútne neprístupný. Preto žiadam, aby skutočne snemovňa k tomu zaujala kladné stanovisko.
Baránik, Alojz, poslanec NR SR (2018-11-21):
Ďakujem, Peter, za super vystúpenie, ja by som sa pristavil pri jednej zmienke, ktorú si uviedol, a to je stav nášho parlamentarizmu. Chcem pripomenúť, že práve dnešná SNS je tá strana, ktorej jeden člen bol z tých, ktorí hlasovali za zbavenie poslaneckého mandátu poslanca Gauliedera. Takže máme obrovskú, hlbokú dieru, z ktorej sa máme vyhrabať, a pritom opak je pravdou. Bohužiaľ, dostávame sa zase vďaka SNS tam, kde nechceme byť. Ďakujem.
Blanár, Juraj, podpredseda NR SR (2021-06-23):
Pani poslankyňa Hatráková, môžete reagovať na faktické poznámky.
Klus, Martin, podpredseda NR SR (2019-11-26):
Ďakujem. Ďakujem za slovo. Ja sa vopred ospravedlňujem, že môj návrh nie je prísne vzato procedurálny, ale je to skôr prosba. Všetkým poslancom a poslankyniam Národnej rady bola odoslaná požiadavka, aby ste potvrdili, ak máte záujem, možnosť darovania krvi vy alebo vaši asistenti. A uvádzam to tu teraz na úvod preto, lebo ak nebude 30 takýchto ochotných darcov, tak nebude možné zorganizovať 4. 12... (Prerušenie vystúpenia predsedajúcim.)
Krošlák, Ján, poslanec NR SR (2021-02-05):
Pán Kotleba, zavádzate. Zavádzate. Len jeden konkrétny príklad poviem. Vy ste tam hovorili o nejakých kompetenciách špeciálneho prokurátora. To vôbec neni pravda, že špeciálny prokurátor sa vyjadruje k nejakým vládnym nariadeniam alebo vyhláškam, alebo k takýmto veciam. To je v kompetencii generálneho prokurátora, toho ste zvolili už. To znamená, že je to úplný nezmysel, že nebude garantovať ľudské práva alebo tie veci, čo ste tam rozprávali. Tieto veci sú v kompetencii generálneho prokurátora, takže to s tým vôbec nesúvisí.
Bugár, Béla, podpredseda NR SR (2011-03-25):
Pán poslanec Brocka, môžte reagovať. Nech sa páči.
P. Hrušovský, predseda NR SR: (2004-03-12):
Páni poslanci, odporúčam, aby sme teraz pristúpili k hlasovaniu o prerokovaných bodoch programu a po odhlasovaní prerokovaných bodov by sme pristúpili k tajnej voľbe členov televíznej rady. Poprosím teraz pána poslanca Brocku ako spoločného spravodajcu k prerokúvanému bodu pod tlačou 495, ktorým je vládny návrh zákona, ktorým sa mení a dopĺňa zákon č. 472/2002 Z. z. o medzinárodnej pomoci a spolupráci pri správe daní a o zmene a doplnení zákona č. 366/1999 Z. z. o daniach z príjmov v znení neskorších predpisov a ktorým sa menia a dopĺňajú niektoré ďalšie zákony (tlač 495). Poprosím pána spoločného spravodajcu, aby uvádzal jednotlivé návrhy na hlasovanie. Najskôr budeme hlasovať o bodoch zo spoločnej správy a potom o jednotlivých podaných pozmeňujúcich návrhoch, ktoré poslanci podali v rozprave. (Ruch v sále.) Poprosím o pokoj v rokovacej sále, pán poslanec Bárdos, Vavrík, pán poslanec Malchárek. Prosím, sadnite si na svoje miesto, pristúpime k hlasovaniu.
Laurenčík, Milan, podpredseda NR SR (2021-11-03):
Prosím, kľud v sále!
Grendel, Gábor, podpredseda NR SR (2022-02-03):
Osem faktických poznámok na vystúpenie pána poslanca Šefčíka. Končím možnosť prihlásiť sa s ďalšími faktickými. Ako prvý pán poslanec Milan Mazurek.
P. Paška, predseda NR SR: (2007-12-07):
Pán minister, chcete sa vyjadriť ešte? Nie. Ďakujem pekne. Ani pán spravodajca. Prerušujem rokovanie o tomto bode programu a budeme teraz rokovať o návrhu na ukončenie pôsobenia príslušníkov ozbrojených síl Slovenskej republiky v operácii Iracká sloboda v Iraku (tlač 482). Pán minister, máte slovo. F. Kašický, minister obrany SR: Vážený pán predsedajúci, vážené pani poslankyne, vážení páni poslanci, vláda Slovenskej republiky sa vo svojom programovom vyhlásení zaviazala vyhodnotiť zapojenie ozbrojených síl Slovenskej republiky do operácie medzinárodného krízového manažmentu vrátane operácie Iracká sloboda. Predkladaným materiálom sa navrhuje ukončenie pôsobenia príslušníkov ozbrojených síl v operácii Iracká sloboda v Iraku do konca roka 2007. Pre informáciu v tejto operácii, ako aj v operácii NTM-I. od júla 2003 pôsobilo celkom 718 príslušníkov ozbrojených síl Slovenskej republiky. Vážený pán predsedajúci, vážené pani poslankyne, vážení páni poslanci, žiadam vás o vyslovenie súhlasu s navrhovaným ukončením pôsobenia ozbrojených síl Slovenskej republiky v operácii Iracká sloboda v Iraku. Ďakujem pekne.
Bobík, Jozef, poslanec NR SR (2015-11-19):
Jasné, jasné, veď dal som jej slovo a máme deti. No ale, aby sme to nebrali len tak ako zľahka, svoju otázku som, pán minister, položil z toho dôvodu, že nehovorím, že každý deň a nie každý, ale ak stretávam ľudí, tak mnohí sú rozčarovaní z toho, že dejú sa veci, ktoré sú aj možno tak na prvý pohľad alebo aj mierne odborne v rozpore so zákonom, dokonca vyšetrovatelia policajného zboru tieto aktivity vyhodnotia ako porušenie zákona a navrhnú ich prokurátorovi, aby ich ďalej riešil. Ale nie raz, nie dvakrát sa stalo, že samotný prokurátor označil aj veci vyšetrené, že sa nestali. Čiže to je jedna frustrácia ľudí, že vnímajú to, ako keby si dokázali niektorí ľudia dokonca kúpiť aj to, že nerobia to, čo urobili. Iný prípad sa potom stáva, čo je ešte horšie, že dokonca aj prokurátor sa stotožní s vyšetrovateľom a niektorí sudcovia, dokonca niektorí aj opakovane, nejakým spôsobom teda, nedôslednosťou, keď to tak mám nazvať jemne, celý prípad nevedú tak, ako by mali aj časovo a z nejakých rôznych prieťahov potom sa títo ľudia, ktorí boli aj vyšetrení, aj prokurátorom usvedčení, sa dostávajú von. Ale to sú veci mimo policajný zbor. Pochopiteľne, že aj v policajnom zbore sa nevyskytujú ľudia, ktorí sú všetci absolútne takí, akí by mali byť, nie je to len na Slovensku, ale aj inde a stane sa, že aj tam sa nájdu ľudia, ktorí konajú v rozpore so zákonom. A potom tu máme výsledok, kde súd Slovenskej republiky, odhliadnuc od toho, že ktorý... (Prerušenie vystúpenia časomerom.)
Hort, Milan, podpredseda NR SR (2010-10-13):
Pán kolega, horšie oblečený z poslancov v tomto parlamente už bol svojho času iba pán poslanec Mečiar. Dovoľte mi, aby som teraz povedal, kto sa prihlásil do faktických poznámok. Sú to pán poslanec Martin Pado, pán poslanec Jozef Viskupič, ďalej, páni poslanci Juraj Droba, Andrej Ďurkovský, Peter Muránsky, Monika Gibalová, Ondrej Matej, Ivan Chaban, Ľudovít Jurčík, Martin Poliačik, Jarmila Tkáčová, Viera Tomanová, Ján Senko, Viliam Jasaň, Ivan Štefanec, Ľudovít Kaník, Igor Matovič, Jozef Kollár, Viliam Jasaň, celkom 19 poslancov, pani poslankyňa Jana Vaľová. Končím možnosť prihlásiť sa s faktickou poznámkou. Nech sa páči, pán poslanec Martin Pado.
Simon, Zsolt, poslanec NR SR (2013-05-30):
Ďakujem pekne. Pán kolega Gál, veľmi presne si pomenoval základný problém a v plnej miere súhlasím s tebou. Ja možnože by som povedal, že cenu od kolegu Lipšica si vážim, že predložil takýto návrh. Keby bol kúsok ústretovejší vtedy, keď sme sedeli spolu vo vláde, tak dnes tento problém už na stole nemáme, lebo už je dávno vyriešený. Vtedy táto ochota a snaha z jeho strany až v takej miere nebola, ale je faktom a treba si to pripomenúť, pretože každý hovorí, že tento zákon je reakcia na zákon, ktorý prijala vláda v Maďarsku. No pozrime sa na to, koho zbavila občianstva? Do konca apríla, z posledných zverejnených údajov, 483 ľudí, z toho 218 tých, ktorí si zobrali občianstvo v Českej republike. Maďarov? Keď za tým nasledujú Nemci a Rakúšania? Tak koho chceme trestať? Trestáme občanov tejto krajiny preto, lebo oni tu chcú ešte žiť a my sa ich chceme zbavovať? Však už takto nám utekajú ľudia z tejto krajiny. Minister vnútra prijíma zákon, že keď chcete vycestovať na 90 dní, musíte sa hlásiť a pýtať si vycestovaciu doložku pomaly, a my chceme trestať tých, ktorí chcú mať slovenské občianstvo, ale chcú mať aj iné a chcú tu bývať? Ale tento zákon alebo tento návrh kolegu, od kolegu Lipšica je zlým zákonom. Nerieši totiž podstatu, pretože v bode 2 § 9 hovorí o tom, že neprídu o stratu občianstva, keď v čase prijatia iného občianstva nemali trvalý pobyt na území Slovenskej republiky. Ja som presvedčený, že drvivá väčšina, tých 483 ľudí... (Prerušenie vystúpenia časomerom.)
Drábiková, Lucia, poslankyňa NR SR (2020-11-26):
Vážený pán predsedajúci, vážené panie poslankyne, vážení páni poslanci v rozprave neboli podané žiadne pozmeňujúce a doplňujúce návrhy ani procedurálne návrhy. Spoločná správa obsahuje 8 pozmeňujúcich návrhov. Pán predsedajúci, dajte, prosím, hlasovať spoločne o bodoch 1 až 8 zo spoločnej správy s odporúčaním gestorského výboru schváliť.
Hrnčiar, Andrej, podpredseda NR SR (2017-10-19):
Pán poslanec Klus.
Laššáková, Jana, podpredsedníčka NR SR (2015-12-21):
S reakciou, pán poslanec Hlina, nech sa páči.
Glváč, Martin, podpredseda NR SR (2016-10-27):
Pán poslanec Pčolinský.
V. Veteška, podpredseda NR SR: (2005-03-21):
L. Polka, poslanec: Ďakujem pekne, ani nie tak reagovať, ako sa poďakovať kolegyni a kolegovi, že si ma pozorne vypočuli. Ďakujem pekne.
Kremský, Peter, poslanec NR SR (2020-10-20):
Ďakujem, pán predsedajúci. Pán poslanec Fico, pán expremiér, chcem jednu vec uviesť na pravú mieru, keď tu už diskutujeme o tej ľavicovej a pravicovej vláde. Presne toto robí ľavicový politik, že nasľubuje ľuďom niečo, čo zaplatia iní, a potom im to často aj dá, tak aby to mohli zaplatiť iní. Presne tak ste to vy robili ako predseda vlády. Už to tu spomínal aj pán Richter, aj vy, že rušíme sociálne opatrenia. Ale, prosím vás, skúste si uvedomiť jednu jasnú vec, že minimálna mzda nie je sociálne opatrenie. Toto je jeden hlboký omyl ľavicových politikov, ktorí si myslia, že minimálna mzda je sociálne opatrenie. Nie. Minimálna mzda je odmena za prácu, ktorú neplatí štát ani Sociálna poisťovňa, ale platia ju firmy, ktoré tých ľudí zamestnávajú. A tie firmy na to musia zarobiť. Tí ľudia musia na seba zarobiť. A ešte musia zarobiť aj na kopu odvodov zamestnávateľa, ktorý musí zaplatiť štátu. Takže chcem vás vyviesť z hlbokého omylu. Minimálna mzda nie je sociálne opatrenie. A navyše, vy keď ste boli predseda vlády, tak dokonca štát porušoval pri svojich zamestnancoch v zákone o minimálnej mzde, keď im platil menej, ako bola stanovená minimálna mzda. A keď už sme pri to nákupe testov, ktorý spomínate. Samozrejme, za vašej vlády by sa to nestalo, lebo za vlády SMER-u sa nič nenakúpilo. Hmotné rezervy boli prázdne, neboli tam rúška, nebolo tam nič, pretože ich šéfom bol Kajetán Kičura, váš osobný priateľ, ktorý si zbieral zlaté tehličky do trezoru namiesto toho, aby pracoval pre štát. Takže myslím si, že toto, naozaj vy ste ten pravý, kto má o tom hovoriť.
Lipšic, Daniel, poslanec NR SR (2015-10-30):
Som nadobudol ten pocit tak, že pán poslanec Raši reagoval na mňa a na poslanca Hlinu, na naše faktické, nie na predrečníka, práve pred piatimi minútami.
Šimečka, Michal, podpredseda NR SR (2024-01-25):
Ďakujem. Pani poslankyňa Plevíková nemá doplňujúcu otázku. V tom prípade ideme na otázku číslo š... číslo 5 od pani poslankyne Števulovej na pani ministerku kultúry Martinu Šimkovičovú, a tá otázka znie: „Na základe akých dát a dôkazov ste podali trestné oznámenie voči iniciátorom petície za vaše odvolanie?" Pani ministerka, prosím, máte slovo.
Ďuriš Nicholsonová, Lucia, podpredsedníčka NR SR (2017-04-06):
(Povedané súbežne s predsedajúcim.) To je úrad, ktorý spadá pod gesciu ministerstva práce, sociálnych vecí a rodiny.
Žiga, Peter, podpredseda NR SR (2024-04-16):
Pán poslanec Dubéci.
Blaha, Ľuboš, podpredseda NR SR (2023-11-21):
Ďakujem. Pán poslanec Michal Šipoš, nech sa páči.
B. Bugár, podpredseda NR SR: (2004-11-30):
Pokračovať budeme prvým čítaním o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov (tlač 948). Pán minister Zajac, máte slovo.
Cigániková, Jana, poslankyňa NR SR (2016-04-26):
No, Martin, ďakujem ti veľmi pekne, čakala som, že s týmto vyjde niekto iný... (Ruch v sále. Prerušenie vystúpenia predsedajúcim.)
Hrnčiar, Andrej, podpredseda NR SR (2019-10-22):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy, do rozpravy sa neprihlásil nikto. Vyhlasujem všeobecnú rozpravu za skončenú. Chce niekto zaujať stanovisko? (Reakcia navrhovateľky.) Takže nech sa páči.
A. Belousovová, podpredsedníčka NR SR: (2010-02-02):
Druhý procedurálny návrh je návrh na prijatie uznesenia Národnej rady Slovenskej republiky, ktorým požiada vládu o prijatie opatrení na zamedzenie  účinnosti maďarského vládneho fondu, de facto fondu na poskytnutie právnej a finančnej  pomoci Maďarom na Slovensku sankcionovaným na základe zákona o štátnom jazyku, aj keď, samozrejme, vieme, že z tohto zákona o štátnom jazyku môžu byť sankcie... (Vystúpenie prerušené časomerom.)
Bugár, Béla, podpredseda NR SR (2018-02-06):
Pán poslanec, skrátene budeme hlasovať o tom, že prerokujeme tento návrh zákona v skrátenom legislatívnom konaní. Prezentujme sa a hlasujme. (Hlasovanie.) Prítomných 141, za 97, proti 40, zdržali sa 4 poslanci. Konštatujem, že Národná rada sa rozhodla, že tento návrh zákona prerokuje v skrátenom legislatívnom konaní. Mali by sme teraz pristúpiť k prvému čítaniu o tomto návrhu, ale s procedurálnym návrhom sa hlási pani poslankyňa Cigániková. Nech sa páči.
Mizík, Stanislav, poslanec NR SR (2018-10-22):
Ďakujem za slovo. Pán Žarnay, myslím si, že riaditeľ školy by na takýto predpísaný, veľmi dôležitý predpísaný dokument, ako je majetkové priznanie, nemal zabudnúť, keď už to určuje zákon. Ale je veľká pravda, čo ste spomenuli, že je tu nespravodlivá disproporcia medzi bežným riaditeľom a riaditeľom v súkromnom zariadení či v škole, ktorý takúto povinnosť nemá. Toto je nespravodlivé a opäť sa len potvrdzuje, že u nás platí, že niektorí sú rovnejší od tých rovných. Ďakujem.
Kavecká, Monika, poslankyňa NR SR (2021-01-12):
Ďakujem veľmi pekne za slovo. Nuž núdzový stav pomáha a pomáha v tých zariadeniach, ktoré sú život zachraňujúce, a volajú sa nemocnice. Sú to štandardné opatrenia na celom svete. Nič iné nikto nevymyslel na celom svete a naozaj si nemyslím, že Slovensko je niečo iné ako celý svet v rámci boja voči pandémii. Na vašu konkrétnu otázku, pán Suja, keď chcete, aby som vám odpovedala, tak ja vám teda odpoviem, na výnimku pána Holého napríklad. Jeden pán podpredseda vlády je čo v porovnaní oproti stovkám ľudí bez rúšok, ktorí boli účastní na vašich protestoch? A teraz aj ku pánovi kolegovi Pollákovi. Zodpovedzte mu, prosím vás, túto otázku, pretože sa vás to už raz pýtal a on tú odpoveď nedostal. A teraz vy mi teda odpovedzte, mne konkrétne, ako vy ste pomohli v tejto situácii? Akým jedným činom konkrétne, či ste sa účastnili na testovaniach pri pomoci, pri testovaní v nemocniciach, pomoc zdravotníkom, pomoc pacientom, umierajúcim ľuďom. Aký konkrétny teda príklad máte? A keď už sme pri tom urážaní, kto tu začal urážať? Spomeňte si na svoje vystúpenia, každého jedného poslanca, ktorý vystúpil, ste boli osobný. Ja takéto veci nerobím, nie som osobná, je to smutné, je to nekorektné. Vy porovnávate poslancov, jeden je mladý, ale o rok starší poslanec je génius, skúsený. Poďme spoločne do svojho vnútra a my pomôžme tomu Slovensku tým, že predĺžime núdzový stav, zachránime viacej životov, pomôžeme nemocniciam, zdravotníkom a tie osobné útoky si naozaj nechajte niekde inde, na facebooky a na nejaké vaše proste portfóliá. A k testom som... (Prerušenie vystúpenia časomerom.)
B. Bugár, podpredseda NR SR: (2003-09-09):
(Hlasovanie.) Prítomných je 138 poslancov, za 76, proti 60, zdržali sa 2. Konštatujem, že Národná rada posunula tento návrh zákona do druhého čítania. Nech sa páči.
Kuciaňová, Magdaléna, poslankyňa NR SR (2019-06-24):
Ďakujem veľmi pekne. Želám pekný deň. Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Evy Smolíkovej, Jaroslava Pašku, Tibora Bernaťáka na vydanie zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov (tlač 1476). Národná rada Slovenskej republiky uznesením č. 1861 z 21. mája 2019 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre vzdelávanie, vedu, mládež a šport, určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona (tlač 1476) prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III. tejto spoločnej správy vyplýva 1 pozmeňujúci a doplňujúci návrh. Gestorský výbor odporúča návrh zákona v znení schváleného pozmeňujúceho návrhu schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 169 z 18. júna 2019. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Pán predsedajúci, otvorte, prosím, rozpravu.
Laššáková, Jana, podpredsedníčka NR SR (2015-05-19):
Nech sa páči, pani poslankyňa Pfundtner.